আফগান শান্তি প্রক্রিয়া নিয়ে বৈঠকে আমেরিকা-চীনের অংশগ্রহণের গুরুত্ব কতোটা?
আফগান শান্তি প্রক্রিয়া নিয়ে চার জাতি বৈঠকে আমেরিকা আর চীনের অংশগ্রহণের গুরুত্ব কতোটা? পাকিস্তানের মিডিয়া এবং সাধারণ মানুষ এ নিয়ে কি ভাবছে? ভয়েস অব আমেরিকার আহসানুল হক এ ব্যাপারে কথা বলেছেন করাচীতে সাংবাদিক মাসকাওয়াথ আহসানের সাথে।
আফগানিস্তানে সরকার এবং তালেবানের মধ্যে শান্তি প্রক্রিয়া আবার শুরু করার লক্ষ্যে পাকিস্তানে চার জাতি বৈঠক শুরু হয়েছে। আলোচনায় অংশগ্রহণকারীদের মধ্যে আছে পাকিস্তান, আফগানিস্তান, চীন এবং যুক্তরাষ্ট্র। আফগান পররাষ্ট্র মন্ত্রনালয়ের একজন মুখপাত্র বলেছেন ইসলামাবাদে বৈঠকে অংশগ্রহণকারীরা “শান্তি আলোচনার রোডম্যাপ” নিয়ে আলোচনা করবেন। ডিসেম্বরে পাকিস্তান সেনা বাহিনীর প্রধান জেনারেল রাহিল শারীফ যখন কাবুল সফর করেন তখন আলোচনা সম্পর্কে মতৈক্য হয়। তালেবানের উপর পাকিস্তানের প্রভাব আছে বলে মনে করা হয়। কিন্তু সাম্প্রতিক মাসগুলোতে আফগানিস্তানের সঙ্গে পাকিস্তানের সম্পর্কে বেশ টানাপোড়েন দেখা দেয়। তালেবান ও অন্যান্য বিদ্রোহী গ্রুপ যারা সীমান্তে তৎপর, তাদের সমর্থন দেওয়ার বিষয়ে দুই দেশই দীর্ঘদিন ধরে একে অপরকে দোষারোপ করে। ব্যাপক ভাবে মনে করা হয় যে তালেবান নেতারা আফগান সীমান্তের কাছে, কোয়েটা ও পেশাওয়ারসহ পাকিস্তানের বিভিন্ন শহরে রয়েছেন। আফগান শান্তি প্রক্রিয়া নিয়ে চার জাতি বৈঠকে আমেরিকা আর চীনের অংশগ্রহণের গুরুত্ব কতোটা? পাকিস্তানের মিডিয়া এবং সাধারণ মানুষ এ নিয়ে কি ভাবছে? ভয়েস অব আমেরিকার আহসানুল হক এ ব্যাপারে কথা বলেছেন করাচীতে সাংবাদিক মাসকাওয়াথ আহসানের সাথে।